重過西湖感事
作者：陳杰
朝代：宋

paragraphs: 衣如飛鶉馬如狗，二尺錦囊香宇宙。
車如流水馬如龍，濯龍橋邊吹斷蓬。
諸公南渡亦不惡，百年西湖最行樂。
師王園地號山莊，戚畹洞天標水樂。
銅鋪珠箔錦爲茵，玉簫金管歌遏雲。
曲江三月勢絕倫，此占四時長作春。
歲月無情留不住，園上送官洞更主。
當時一聚冶遊塵，雨打風飄去安所。
三間古屋餘老梅，千年放鶴歸來暮。